L’Ecoparc mòbil de la Emtre arriba a Burjassot el mes de setembre en dues ocasions
2025-07-24

Després de les vacances estivals, i sense faltar a la seua cita, l’Ecoparc mòbil de l’Entitat Metropolitana per al Tractament de Residus (EMTRE) estarà a Burjassot el mes de setembre en dues ocasions.

La visita està prevista a primers de mes, per als dies 4, 5 i 6 de setembre en horari de 10.00 a 14.00 hores i de 16.00 a 19.00 hores i, a finals, els dies 21, 22 i 23, amb horari, en aquest cas, el dijous i el divendres de 10.00 a 14.00 hores i de 16.00 a 19.00 hores i el dissabte de 10.00 a 13.00. Com és habitual, estarà situat en l’aparcament de les Palmeres, al costat del Mercat Municipal l’Almara.

Des de la Emtre recorden la importància de reciclar de manera correcta tots els residus que es generen en les llars ja que així s’eviten els seus abocaments incontrolats, es redueix el volum de fem que acaba en un abocador, s’estalvia en matèries primeres i energia en reciclar i s’ajuda al tractament adequat de tots ells.